Estiu a la Torre reprén la seua activitat a l'agost
01 de agost de 2024

La programació del Festival Estiu a la Torre 2024 reprendrà aquest dissabte, 10 d'agost, la seua activitat encarant la recta final amb actuacions musicals en directe de jazz i flamenc, com és habitual.

Després de la sèrie de concerts de músiques del món, el mes de juny, i la celebració de la Nit de Sant Elies després de les festes de juliol, l'escenari de la Torre del Virrei es tornarà a preparar per a rebre a Interplay Quartet, en 'New Standars' amb versions jazzístiques de temes contemporanis de R&B, pop, rock i jazz des dels 60 fins hui.

Les trobades de jazz seguiran el dissabte 17 amb 'Alma en Cuba', amb un tractament que enllaça de manera orgànica la música popular i la música de cambra amb accent cubà. I acabaran una setmana més tard de la mà de ESMAR Jazz Ensemble en 'Work in progress' amb un selectiu repertori de peces amb estils diversos com la música brasilera o el pop-rock, amb la improvisació com a leitmotiv.

Un cartell que tancarà el dissabte 31 amb la 23a edició de Pinzeladas Flamencas. 'Esencia', un espectacle d'Irene Lozano, mostrarà la seua identitat a través dels diferents estils de cant del reconegut cantaor David Carpio.

Les entrades es poden adquirir, com sempre, a través d'Elientrada.es.